polyglot-tagger/wikipedia-language-snippets-filtered huggingface dataset:
යුද්ධයෙන් පසු රටවල් දෙකම හමුදා පාලනයක් යටතේ පැවතිය ද, දකුණු කොරියාව ක්‍රම‍යෙන් ලිහිල් වූ අතර 1987 සිට, එම රට සතුව තරගකාරී මැතිවරණ ක්‍රමයක් පැවතිණි. දකුණු කොරියානු ආර්ථිකය සමෘද්ධිමත් වූ අතර බටහිර යුරෝපය, ජපානය සහ එක්සත් ජනපදය මෙන් එය ද පූර්ණ සංවර්ධිත රාජ්‍යයක් ලෙස සැලකෙයි.
8වන සියවස අගභාගය වන විට සිල්ලාව තුළ දේශපාලන අර්බුද හටගැනිණි. මෙය සිල්ලාව ඉන් අනතුරුවට බෙහෙවින් දුර්වල කළේ ය. පැරණි ‍බෙක්ජේවලින් පැවතෙන්නන් විසින් හුබෙක්ජේ ස්ථාපනය කරන ලදී. උතුරින්, ගොගුර්යෝව ප්‍රාණවත් කරමින් කැරලි ඇති විය. මෙය පසුකාලීන තුන් රාජධානි සමයේ ආරම්භය‍ ලෙස සැලකේ.
මූලාශ්‍ර අතර පරතර මෙන්ම පරස්පරතා පැවතිය ද, ක්‍රි.පූ. 86දී දොංබුයෝ පැනනැගි බව පැවසේ. ඇතැම්විට නියම බුයෝව ලෙස බුක්බුයෝ සලකනු ලබයි. ජොල්බොන් බුයෝ රාජ්‍යය ගොගුර්යෝවේ පූර්වජය විය. 538දී බෙක්ජේ රාජ්‍යය සිය නාමය නම්බුයෝ ලෙස වෙනස් කළේ ය.
මෙම තත්ත්වය නිසා නාවික සෙන්පති යි සුන්-සින්ට ප්‍රමුඛත්වය හිමි විය. ඔහු පසුකලෙක ජපන් ආක්‍රමණවල දී, ඔහු විසින් සිය යකඩ උල් සහ කාලතුවක්කු සවිකරන ලද, කැස්බෑ නැව් ආධාරයෙන් ජපන් හමුදා පහසුවෙන් පරාජය කරන ලදී). එසේම හ්වාචා භාවිතය නිසා ජපනුන්ගේ ගොඩබිම් ආක්‍රමණ වැළැක්වීම පහසු විය.
සිල්ලවෙන් හමු වූ නිර්මාණ, විශේෂයෙන්ම ඔවුනටම අනන්‍ය වූ රන් ලෝහ කර්මාන්තය උතුරු සංචාරක ස්ටෙප්ස් ආභාසය පෙන්වන අතර ගොගුර්යෝ සහ බෙක්ජේවලට වඩා අඩු චීන ආභාසයක් පෙන්වයි. සිල්ලාව නක්දොං ගංගා නිම්නය අල්ලා ගනිමින් සිය රාජ්‍යය ශීඝ්‍රයෙන් පුළුල් කළ අතර නාගරික රාජ්‍ය එක්සත් කරන ලදී.
මෙම යුගයේ සිදු වූ වඩාත් වැදගත්ම සංස්කෘතික සිදුවීම ලෙස 1446දී මහා සේජොං රජු විසින් කොරියානු වර්ණමාලාව වූ හුන්මින් ජොංගොම් ප්‍රකාශයට පත්කිරීම දැක්විය හැක. මෙම යුගය තුළ වෙනත් විවිධ සංස්කෘතික, විද්‍යාත්මක, සහ තාක්ෂණික සංවර්ධනයන් ද සිදු විය.
ජොසොන් රාජවංශ සමයේ, පැවති සමාජ ධූරාවලිය කොරියාවේ සමාජ සංවර්ධනයට හේතු විය. එම ධූරාවලිය තුළ රජු සහ රාජකීය පවුල මුලසුන හෙබවූහ. එහි ඊළඟට සිවිල් හෝ යුධ නිලධාරී කණ්ඩායම් සහ කුලී ගොවීන්ගේ හා වහලුන්ගේ සේවය ලබා ගෙන රජය වෙනුවෙන් සේවය කළ යැංබැන් නැමැති ඉඩම් හිමියන් ද වූහ.
දොංග්යේ යනු උතුරු උතුරු කොරියානු අර්ධද්වීපයේ පිහිටි තවත් කුඩා රාජධානියකි. දොංග්යේ ඔක්ජෝ රාජ්‍යයෙන් සීමා වූ අතර පසුව එම රාජ්‍ය දෙකම ගොගුර්යෝහි වර්ධනය වෙමින් පැවති අධිරාජ්‍යයේ යටහත් රාජ්‍ය බවට පත් විය. දොංග්යේ රාජ්‍යය ද පැරණි ගෝජොසොන් රාජ්‍යයේ කොටසකි.
ඓතිහාසික ගෝජොසොන් රාජ්‍යය පිළිබඳ පළමුවරට සඳහන් වන්නේ ක්‍රි.පූ. 7වන සියවසේ මුල්කාලයේ චීන වාර්තාවලිනි. ක්‍රි.පූ. 4වන සියවස වන විට, ගෝජොසොන් රාජ්‍යය වර්ධනය වූ එහි පැවැත්ම පිළිබඳ චීනයේ ප්‍රචලිත විය. මෙම කාලය අවට එහි අගනුවර ප්යොංග්යෑං වෙත ගෙනයන ලදී.
පැරණි ගෝජොසොන් පැවති භූමියෙන් කුඩා රාජ්‍ය කිහිපයක්ම බිහි විය. ඒ අතර බුයෝ, ඔක්ජෝ, දොංග්යේ, ගොගුර්යෝ සහ බෙක්ජේ ප්‍රධාන වේ. බුයෝ සහ ගයා සංයුක්තය 5වන සහ 6වන සියවස් තෙක්ම පැවතුණ ද, තුන් රාජධානි යටතට ගැනෙන්නේ ගොගුර්යෝ, බෙක්ජේ, සහ සිල්ලා රාජ්‍යයි.
යුද්ධයෙන් පසු කොරියාව නැවත යථා තත්ත්වයට පත්වීමට උත්සාහ දරන විට 1627දී සහ 1636දී මැංචු ආක්‍රමණ එල්ල විය. එකිනෙකට වෙනස් විදේශ ප්‍රතිපත්තීන් නිසා රාජසභාව බෙදීමට ලක් වූ අතර සිහසුනට උරුමකරු නම්කිරීම ද බොහෝ දේශපාලන අරගලවලින් පසුව සිදු විය.
අනතුරුව, 1627දී සහ නැවත 1636දී මැංචු ආක්‍රමණ එල්ල විය. ඉන් අනතුරුව කොරියාවට ක්විං අධිරාජ්‍යයේ අධිශ්වරභාවය පිළිගැනීමට සිදු විය. කොරියානුවන් චීනය වෙත යටහත්ව කටයුතු කළ ද, මිංවරුනට මෙන් නොව මැංචුවරුන්ට ඔවුන් සැලකූයේ අවඥාසහගතව ය.
1392 වන තෙක් ‍ගෝර්යෝ රාජවංශය පැවතිණි. 1388දී කුමන්ත්‍රණයක් මගින් ජොසොන් රාජවංශයේ ආරම්භකයා වූ ජෝසොන්හි තේජෝ බලය සියතට ගත් අතර, රජවරුන් දෙදෙනකු පසුපස හිඳ රාජ්‍යය මෙහෙයවීමෙන් පසු ඔහු විසින් 1392දී ජෝසොන් රාජවංශය පිහිටුවන ලදී.
18වන සියවසේ යොංජෝ සහ ජොංජෝ යන රජවරුන්ගේ සමය සාමාකාමී යුගයක් වූ අතර ඔවුහු ජොසොන් රාජවංශයේ පුනරුදයක් ඇතිකරමින් ඉහළ නිලතල දැරූ කොන්ෆියුසියානු විද්වතුන්ගේ බලතල ලිහිල් කිරීමට දේශපාලන ප්‍රතිසංස්කරණ සිදු කළහ.
පුරාවිද්‍යාත්මක සාධක අනුව ලෙනී යන්නේ මුමුන් කුඹල් යුගයට අයත් සංස්කෘතීන්හි සංකීර්ණ කෘෂිකාර්මික සමාජ සහ පැරණිතම සමාජ-දේශපාලන සමාජ පැවතී ඇති බවයි.
ගෝජොසොන් ප්‍රථම කොරියානු රාජධානියලෙස සැලකෙයි. එය පිහිටියේ අර්ධද්වීපයේ උතුරු කොටසේ සහ මැංචූරියාවේ ය. පසුව ජින් රාජ්‍යය දිගේ අර්ධද්වීපයේ දකුණට ද ව්‍යාප්ත විය.
අවට පිහිටි තුන් රාජධානි සමග නිරන්තර යුද්ධයක පැටලීම නිසා ගයාවට එක්සත් රාජ්‍යයක් ලෙස වර්ධනය විය නොහැකි විය. 562දී එය සිල්ලා රාජ්‍යයට ඈඳාගැනිණි.
ක්‍රි.පූ. 18දී, ගොගුර්යෝවේ ආරම්භකයාගේ තෙවන පුත්‍රයා වූ ඔන්ජෝ නම් වූ ගොගුර්යෝ කුමාරයකු විසින් බෙක්ජේ රාජ්‍යය පිහිටුවන ලදී.
ගොගුර්යෝව පසුකලෙක ‍ගොගුර්යෝ-සුයි යුද්ධයේ දී දැවැන්ත චීන ආක්‍රමණ ද පරාජයට පත් කළ අතර මෙය සුයි හි බිඳවැටීමට ද හේතු විය.
සැබවින්ම, ආරම්භක ව්‍යඤ්ජනාක්ෂරයන් වන රෝමානුකරණයේදී නොසලකා හරිනු ලබන්නේ, එය භාවිත වන්නේ ශබ්දය රහිත බව හැඟවීම සඳහා පමණක් බැවිනි.
වචනයක මධ්‍යයේ දී, තනි ව්‍යඤ්ජනාක්ෂරයක් කාලභේදී ව්‍යඤ්ජනාක්ෂරයක් බවට බවට පත්වන විට, එය ලියනු ලබන්නේ පිළිවෙලින් , , , , හෝ ලෙසයි. නමුත් ඒවා ශබ්ද කෙරෙන්නේ , , , , හෝ ලෙස එකම අයුරිනි.
කොපවතී. නමුත් කොරියානු භාෂාවේ ශබ්දවිද්‍යාත්මකව ඝෝෂ සහ අඝෝෂ ව්‍යඤ්ජනාක්ෂර අතර වෙනසක් නොපැවතුණද, ශබ්දක්‍රමෝපායානුකූලව එහි වෙනසක් පවතී. ', ', සහ ' වැනි මහාප්‍රාණාක්ෂර උඩු කොමාව යෙදීම මගින් සිථිලාක්ෂරවලින් වෙන් වේ. ඒවා ඇතැම්විට මාත්‍රා වෙන්කෙරෙන සලකුණු ලෙස තේරුම්ගනු ලබයි. උඩු කොමාව ඇතැම්විට පිටපත්කිරීමේ දී ට ප්‍රතිවිරුද්ධව නිරූපණයට භාවිතා වේ: ' සහ. ).
යන්න සහ ට පසුව ලෙස යොදනු ලබයි. මෙමගින් යන්න මගිනුත්, යන්න මගිනුත් වෙන්කර හඳුනාගැනීම පහසු වේ. සහ යන සංයෝජන, නාම පදයකට පසු යෙදෙන නිපාතයක් හැරුණු විට සෙසු අවස්ථාවල වාක්‍යවල දැකගැනීම ඉතා විරල ය. උදාහරණයක් ලෙස, සහ ' යන වදන් දැක්විය හැක.
මැකූන්-රයිෂවර් රෝමානුකරණය යනු වඩාත් පුළුල්ව භාවිතා වන කොරියානු භාෂා රෝමානුකරණ පද්ධති දෙක අතරින් එකකි. (අනෙක් රෝමානුකරණය වන්නේ ප්‍රතිශෝධිත රෝමානුකෘත කොරියානු භාෂාව යි) මෙම මැකූන්-රයිෂවර් ක්‍රමය 2000දී දකුණු කොරියාවේ නිල රෝමානුකරණ පද්ධතිය ලෙස ප්‍රකාශ කරන ලදී. මැකූන්-රයිෂවර් පද්ධතියේ වෙනත් ප්‍රභේදයක් උතුරු කොරියාව සිය නිල පද්ධතිය ලෙස භාවිතා කරනු ලබයි.
එවැනි අතපසුවීම් හේතුවෙන් දකුණු කොරියානු රජය විසින් 2000දී ප්‍රතිශෝධිත රෝමානුකරණ පද්ධතියක් භාවිතය අරඹන ලදී. ප්‍රතිශෝධිත පද්ධතිය පිළිබඳ විචරකයන් පවසන්නේ එය පයසුවෙන් හඳුනාගත හැකි පරිදි සහ නිරූපණයට අසමත් බවයි. එසේම, එය සිථිලාක්ෂර එහි නියම උච්චාරණ විධියෙන් බැහැරව ඉදිරිපත්කොට ඇති බව පැවසේ.
මේ අතර, දකුණු කොරියාව තුළ නව පද්ධතිය නිල වශයෙන් භාවිතය වෙනුවට, දකුණු කොරියාව තුළ සහ පිටත වූ කොරියානු අධ්‍යාපනඥයින් සහ අන්තර්ජාතික භූගෝල විද්‍යාත්මක සහ සිතියම් විද්‍යාත්මක සමුළුවලදී මැකූන්-රයිෂවර් හෝ යේල් පද්ධතිය භාවිතයට ගැනීම සිදු විය. මෙලෙසම උතුරු කොරියාව මැකූන්-රයිෂවර් පද්ධතියේ ප්‍රභේදයක් භාවිත කරනු ලබයි.
මෙය මැකූන්-රයිෂවර් පද්ධතියේ සරල කරන ලද මාර්ගෝපදේශනයකි. මෙය නිතර නම් පරිවර්තනය සඳහා භාවිත වුවද, එමගින් සියලු වචන නිවැරදිව පරිවර්තනය නොවන බව සලකන්න. එයට හේතුව ඇතැම් කොරියානු අක්ෂර ඒවා යෙදෙන ස්ථානය අනුව විවිධ අයුරින් උච්චාරණය කිරීමයි.
මැකූන්-රයිෂවර් පද්ධතියේ හිතවාදීන් පවසන්නේ කෙසේනමුත්, අතිදීර්ඝ ස්වර හා උඩු කොමා භාවිත කළත්, නොකළත් කොරියානු භාෂාව පිළිබඳ එතරම් වැටහීමක් නැති සාමාන්‍ය පරිශීලකයන්හට කොරියානු වදනක නියම උච්චාරණය වටහාගත හැකි බවයි.
මෙම ව්‍යඤ්ජනාක්ෂරවල තනි ශබ්දයක් දක්වන අක්ෂර ද්විත්වයන් පවතින්නේ අවසාන ලෙස පමණක් වන අතර, ඒවා එහි නියම උච්චාරණය අනුව පිටපත් කෙරේ.
සහ , සඳහා , , , හෝ යන අක්ෂර ධ්වනිත ශබ්දය අනුව යෙදේ. ඇතැම්විට , , , හෝ ද යෙදේ. මේවායේ උච්චාරණයේ ප්‍රමුඛතාව ඉහත වගුව ‍අනුව යෙදේ.
මෙහි චේ ෂි-රා විසින් ඉන්සූ රැජිනගේ චරිතය නිරූපණය කළ අතර, ඇය විසින්ම එම චරිතය 1998-2000 කාලාන්තර නාට්‍යයක් වූ ද කිං ඇන්ඩ් ද ක්වීන් නැමැති ජුං හා-යොන් විසින් රචිත කතාමාලාවේ ද නිරූපණය කොට තිබිණි. ඇය පැවසූයේ‍ ඇය මෙම කතාමාලාවට එකතු වූයේ එම චරිතය පිළිබඳ වැඩිදුර ගවේෂණයට ඇති ආශාව නිසා බවයි. "මෙම මාලා නාට්‍යයෙන් ඉන්සූ රැජිනගේ වඩාත් මහත් අපේක්ෂා සහිත පැත්ත නිරූපණය වේ. ඇගේ සිහිනය ජොසොන් රාජවංශයේ පරම පාලකයා වීමටයි. මා මෙම චරිතයට කැමතියි" යනුවෙන් ඇය පැවසුවා ය.
මෙම රූපවාහිනී කතාමාලාව රචනා කරන ලද්දේ ජුං හා-යොන් විසිනි. ලී තේ-ගොන්, නෝ ජොං-චන් සහ කිම් ජේ-හොං යන අධ්‍යක්ෂක මණ්ඩලය මගින් මෙම කතාමාලාව අධ්‍යක්ෂණය කරන ලදී. ඩ්‍රාමාහවුස් නැමැති ආයතනය මෙහි නිෂ්පාදන සමාගම ලෙස සැලකෙයි.
විශ්ලේෂණය මගින්, ෆ්‍රොයිඩ් අර්ථ නිරූපනය කළේ අයිඩා ගේ මායා රෝගය මහත්මිය හා ඇගේ පියා අතර තිබූ සම්බන්ධය කෙරෙහි ඇගේ පැවති ඊර්ෂ්‍යාව, ඈ වෙත මහතාගේ ලිංගික ප්‍රවේශයන් ගැන ඈ තුළ පැවති මිශ්‍ර හැඟීම් සමග එක් ව විද්‍යමාන වීමක් ලෙසිනි. ෆ්‍රොයිඩ් සිද්ධියේ මුල් ප්‍රතිඵල ගැන කලකිරීමට පත් වුව ද, ඔහු එය වැදගත් ලෙස සළකනු ලැබුවේ ඉන් සංක්‍රාමණය නම් සංසිද්ධිය කෙරෙහි ඔහුගේ අවධානය යොමු වූ බැවිනි. සිද්ධියේ දී ඔහුගේ පෙනුණු අසාර්ථකවීම් වලට හේතුව ලෙස ඊට ඔහු දෝෂාරෝපණය කළේ ය.
වසර දෙකකට පසු, ෆ්‍රොයිඩ් හමු වීමට නැවත පැමිණි අයිඩා තමාගේ රෝග ලක්ෂණ බොහෝ දුරට මැකී ගොස් ඇති බව පැවසුවා ය; පවුල හමුවීමට ගිය බව ද පැවසුවා ය. ඔවුන් ඇය නිවැරදි බව කියා ඇත; එහෙත් ළඟක දී සිට ඇයගේ මුහුණේ වේදනා ඇතිවන්නට පටන් ගෙන තිබිණි. ෆ්‍රොයිඩ් මෙම තොරතුරු තම වර්තාවට අතුළත් කළේ ය, එහෙත් තම කාර්යය තවමත් සමස්ත ලෙස අසමත් වීමක් ලෙස දුටුවේ ය; ඉන් පසු ඔහු අයිඩා, මහතාට වඩා මහත්මිය කෙරෙහි දැක් වූ ඇල්ම නොසැලකීම ගැන තමාට ම දෝෂාරෝපණය කරගනිමින් අධෝ ලිපියක් ඇතුළත් කළේ ය.
ඩෝරා ජීවත් වුයේ සමීප සම්බන්ධයක් රහිත විවාහ ජීවිතයක් ගත කළ ඇයගේ දෙමව්පියන් සමග ය. ඔවුහු දෙදෙනා තවත් යුවලක් වූ මහතා හා මහත්මිය සමග සමීප ඇසුරක් පැවැත්වූහ. ඩෝරාගේ පියාට ඇයව ෆ්‍රොයිඩ් වෙතට ගෙන ඒමට හේතු වූ අර්බුදය නම් මහතා තමාට ලිංගික බලපෑම් කළ බවට ඇය එල්ල කළ චෝදනාව වූ අතර ඇය එම නිසා මහතාට කම්මුල් පහරක් ලබා දී තිබිණි — එම චෝදනාව මහතා ප්‍රතික්ෂේප කළ අතර ඇගේම පියා ඇයව අවිශ්වාස කළේය.
ඩෝරා යනු සිග්මන්ඩ් ෆ්‍රොයිඩ් විසින් තමා 1900 වසරේ දී සති එකොළහක පමණ කාලයක් පුරා ප්‍රතිකාර කළ මායා රෝගය ඇති බවට රෝග නිශ්චය කළ රෝගියෙකුට ලබා දුන් ආරූඪ නාමයකි. ඇයගෙන් වඩාත් විද්‍යමාන වූ මායා රෝගී ලක්ෂණය වූයේ අස්වනතාව හෙවත් හඬ නැතිවීම යි. රෝගියාගේ සැබෑ නාමය වූයේ අයිඩා බවර් ය; ඇගේ සොයුරා වූයේ ඔස්ට්‍රොමාක්ස්වාදී ව්‍යාපාරයේ පුරෝගාමියෙකු වූ ඔටෝ බවර් ය.
අවසානයේ දී, අයිඩා විසින් ඇගේ පියාට දක්වන ආශාව, මහතාට දක්වන ආශාව මෙන්ම මහත්මියට දක්වන ආශාව ද යටපත් කරගන්නා බව ෆ්‍රොයිඩ් දකියි. ෆ්‍රොයිඩ් තුළ කලකිරීමක් ඇතිකරවමින් ම ඇය හදිසියෙන් ම තම චිකිත්සාව නවතා දැමූ විට, මෙය විශ්ලේෂකයෙකු ලෙස තම අසාමර්ථ්‍යයක් ලෙස ෆ්‍රොයිඩ් දුටු අතර තමා සංක්‍රාමණය නොසැලකීමේ ප්‍රතිඵලයක් බව ප්‍රකාශ කළේ ය.
නිවස ගිනි ගනිමින් තිබුණා. මගේ පියා මගේ ඇඳ ළඟ සිට මාව ඇහැරෙව්වා. මම වහාම ඇඳගත්තා. අම්මාට නැවතී ඇයගේ ආභරණ පෙට්ටිය බේරා ගැනීමට වුවමනා කළා; නමුත් පියා කිව්වා: 'ඔබේ ආභරණ පෙට්ටිය නිසා මම වත් මගේ දරුවො දෙන්නා වත් ගින්නට අහුවෙනවාට මම කැමති නෑ' කියා. අපි ඉක්මණින්ම පහළ තට්ටුවට ආවා, මම එළියට ආ වහාම මාව ඇහැරුණා.
ෆ්‍රොයිඩ් විසින් මායා රෝගී සිද්ධියක විශ්ලේෂණයක කොටස් , සම්මත සංස්කරණය වෙළුම 7, පිටු. 1–122; ) නමින් ඩෝරා පිළිබඳ ව සිද්ධි අධ්‍යයනයක් ප්‍රකාශයට පත් කළ අතර එය ඔහු ප්‍රකාශයට පත් කළ සිද්ධි අධ්‍යයනයන් අතර පළමු මෙන් ම පසුකාලීන ව අතිශයින්ම මතභේදයට තුඩු දුන් සිද්ධි අධ්‍යයනය විය.
ෆ්‍රොයිඩ් මූලින්ම මෙම සිද්ධියට 'සිහින සහ මායා රෝගය' යන නම යෙදීමට සිතුවේය. මෙය සිහින විශ්ලේෂණයට දායකත්වයක් විය. සිය අසම්පූර්ණ විශ්ලේෂණය ප්‍රකාශයට පත් කිරීමට ෆ්‍රොයිඩ් දුටු හේතුව වූ ඔහුගේ සිහිනවල අර්ථ නිරූපණය සඳහා ද මෙය ඌනපූරණයක් විය.
මයි නේම් ඉස් බන්දු යනු සුරංග ද අල්විස්ගේ අධ්‍යක්ෂණය කරනු ලැබූ බන්දු සමරසිංහයන්ගේ 85 වන සිනමා මෙහෙවරයි. මෙහිදී බන්දූට උපහාරයක් වශයෙන් හා ඔහුගේ ජීවිතයෙහි සන්ධිස්ථානයක් ලෙස මෙම සිනමා කෘතිය හැඳින්විය හැකිය. මෙහි බන්දු,අනූෂා,රොඩ්නි වර්ණකුල,රෝයි ද සිල්වා යන ප්‍රවීණයින් දායකත්වය සපයයි.
බසයේ පැමිණෙන හෝරා කිහිපයේ ම ඔහුට ධනසිරි මුදලාලිගේ වචන එකක් නෑර තම දෙසවන දෝංකාර දුන්නේ ය. කුමක් කළ යුතුදැයි ඔහු දසඅතේ කල්පනා කළේ ය. බස්රථය ගමනාන්තයට පැමිණ තිබිණ. ඔහුගේ නෙත ගැටුණේ බන්දු හා රාජුගේ දර්ශනයයි. ඔවුන් මනමාලියක් බලන්නට ගිය ගමන කුමක් වන්නට ඇත්ද?
එකෙනෙහි ම බන්දුල රාජුව පෙරළගෙන සිප ගන්නේ රාජුගේ මේ වදන දරා ගන්න බැරිව මෙනි. වීදියේ නාට්ටාමි රැකියාවෙන් දිවි ගෙවන මේ දෙදෙනා එකිනෙකාට නැතිවම බැරි යහළුවන් දෙදෙනෙකි. කපුවා දිගින් දිගට ම කල්පනා කළේ ධනසිරි මුදලාලිගෙන් තමාට සිදු වූ අවනම්බුවයි.
"මම කියන්නද මට ඕන මොනවගේ බෑණා කෙනෙක් ද කියලා සල්ලිවලින්, දේපළෙන්, නම්බුකාරකමින් මට වඩා හතළිස් ගුණයක් තියෙන්න ඕනෑ. එයාගේ පළාතේ ඉන්නවාට වඩා වැඩකාරයෝ එයාගේ ගෙදර ඉන්න ඕනේ. මේ වගේ උන්ට දෙන්න දරුවෝ මා ළඟ නෑ."
"උඹ බය වෙන්න එපා. අදින් පස්සේ උඹගේ අවනම්බුව මගෙත් අවනම්බුවයි. උඹට මෙච්චරයි කරන්න තියෙන්නේ. උඹ මේ කෙල්ලව කසාද බැඳපන්. මට ඕන ඒකිගේ තාත්තාගේ අහංකාරකම, උද්දච්චකම නැති කරන්න. පොඩි බොරුවක් කියන්න පුළුවන් ද?"
කපුවා සුන්දර යුවතියකගේ සේයාරුවක් බන්දුට පෙන්වන්නේ මේ අතර ය. ඔහුගේ සිතේ ඇති වන්නේ පුදුමයකි. කලින් බලන්නට ගිය කෙල්ල නිසා සිදු වූ අවනඩුව අමතක වෙන්නටත් මත්තෙන් තවත් අවනඩුවක් වැටෙන්නට හදන වගක් ඔහුට හැඟෙයි.
තම ඇඟට වැටුණු වතුර පහරින් අවදි වූ බන්දුල කෑ ගසන්නේ කුමක් වූයේ දැයි සිතා ගන්නටවත් නොහැකි වූ නිසා ය. මුළු ශරීරය ම ජලයෙන් තෙමී ඇත. ඒ අසල උන්නේ රාජු ය. සෝපහසාත්මක සිනාවක් ඔහුගේ මුවඟ රැව්දෙයි.
"බලපන් කොයිතරම් ලස්සන හීනයක් ද බල බල හිටියේ. චික් ඒ කෙල්ල බැඳලා බබාලා හදලා උඹව මාමා කෙනෙක් කරන්න හදන කොටම තෝ වතුර ගැහුවා."
ක්‍රිපූ 215 දී ක්‍රොටෝනා අත්පත් කරගත් බෙහෙවින් බෲට්ටියානුවන් වෙතින් සමන්විත වූ හමුදාවක් හැනෝ විසින් මෙහෙයවන ලද අතර, ලොකරි ප්‍රහරණය වීමත් සමගම, රේජියුම් හැරුණු විට බෲට්ටියුම්හී සමස්තයම කාර්තේජයට පක්ෂපාතී විය.
යෝංහ්යේ කුමරිය . ඇය පාක් යෝං-හ්යෝ නම් වංශවතා සමග විවාහ විය. ඇගේ මිණිපිරිය වූ පාක් චන්-ජු ආර්යාව, ඇගේ පස්වන මස්සිනා වූ වු කුමරු සමග විවාහ විය.
රාජකීය නියෝජිතයින් ගංග්හ්වා දිවයිනට පැමිණි විට, ඔවුන්‍ දුටුවේ දැනට ඉතිරිව ඇති යි වංශිකයන් දිළින්දන් අතර ක්ලගෙවන බවයි. දිළිඳුකම සහ නොයෙකුත් අවමානයන් මධ්‍යයේ 1849දී, ජොන්-ග්යේ කුමරුගේ 3වන පුත්‍රයා වූ 18 වියැති යි බ්යොන්/සොං රජු ලෙසට ප්‍රකාශ කෙරිණි. ජොසොන් රාජවංශයේ ආරම්භයේ සිටම කොරියානු රජවරුන් සිය පුතුන්ගේ අධ්‍යාපනයට මූලිකත්වය දී තිබිණි. නමුත් තමන්ව රාජ්‍යයේ සිහසුනට ඔසවා තැබූ බවට වූ නිවේදනයේ එක අකුරකුදු කියවීමට චොල්ජොංට හැකි වූයේ නැත.
අන්දොං කිම් වංශයේ එකම අභිප්‍රාය වූයේ ඔවුන්ගේ බලපෑම පවත්වා ගැනීමයි. සැබැවින්ම ඔවුන්ගේ ව්‍යාපාරය වූයේ රාජකීය පවුල අභිබවනය කිරීම වූ අතර, මේ හේතුවෙන් රාජකීය පවුලේ නියෝජිතයින් සියල්ලම පාහේ සෝල්වලින් පලාගියහ. රාජකීය පවුල සිහසුනට සඳහා බුද්ධිමත්, යෝග්‍ය තැනැත්තන් බිහිකළ විට ඔවුනව කුමන්ත්‍රණ චෝදනා කොට මරණ දඬුවම පැමිණවීම හෝ පිටුවහල් කිරීම සිදු විය. මේ නිසා හොන්ජොං රජු පුතකු නොමැතිව මියගිය පසු, සිහසුනට යෝග්‍ය උරුමකරුවකු සොයාගත නොහැකි විය.
19වන සියවස ආරම්භය වන විට, ජොසොන් රාජ්‍යයට අගබිසෝවරුවන් කිහිපදෙනකු දායාද කළ අන්දොං කිම් වංශය කොරියාවේ සෑම ප්‍රදේශයකම පාහේ බලය පැතිරවීමට සමත් විය. මෙම සමාජ ඒකාකාරීත්වය ජනතාව අසහනයට පත්කළේ ය. භාණ්ඩාගාරයෙන් මුදල් වංචා කිරීම දූෂණය රජයන්නට වූ අතර, මෙය ඉහළ තනතුරු දරන්නන්වද වෙලාගත්තේ ය. ස්වාභාවික උවදුරු බහුල වීමත් සමග, කැරැලි ද පැනනැගිණි. සැබැවින්ම මේ කාලය ඉතිහාසයේ අඳුරුතම යුගයක් ලෙස සැලකේ.
අන්දොං කිම්වරුනට නම්, චොල්ජොං විශිෂ්ඨ තේරීමක් විය. ඔහුගේ නූගත්කම රජුව මෙහෙයවීමට ඔවුනට වූ වාසියක් විය. මේ අනුව හෙළි වී ඇත්තේ චොල්ජොං විසින් රාජ්‍යය අවුරුදු 13ක්ම පාලනය කළ ද, ඔහුගේ අවසන් දින කිහිපය වනතුරුත් ඔහු ගෞරවනීයව හැසිරෙන අයුරු හෝ රාජකීය වස්ත්‍ර පළඳින අයුරු නිසිලෙස නොදැන සිටි බවයි. එමනිසා වඩාත් අනර්ඝ රෙදිපිළි පැළඳිය ද රජු ධීවරයකු මෙන් දිස් වූ බව පැවසේ.
උරුමකරුවකු නොමැතිව හොන්ජොං රජු මියයාමෙන් පසු 1849දී සිහසුනට පත්වන විට චෝල්ජොංගේ වයස අවුරුදු 19කි. ජොසොන්හි 21වන පාලකයා වූ යොංජෝ රජුගේ දූරස්ථ ඥාතියකු වූ චොල්ජොං, සිහසුනට පත්කිරීම සඳහා වැන්දඹු අගබිසව විසින් හදාවඩා ගන්නා ලදී. අනාගත චොල්ජොං රජු උපත ලැබූයේ ගංග්හ්වා දිවයිනේ දී ය. ඔහුගේ පවුලේ සාමාජිකයින් හිංසාවන්ගෙන් බේරීමට එම පෙදෙසට පලාගොස් තිබිණි.
1863 දෙසැම්බර් මස චොල්ජොං රජු මියයන විට ඔහුට වයස 32කි. ඔහුට සිහසුනට පිරිමි අනුප්‍රාප්තිකයකු සිටියේ නැත. මෙම මරණය ඔහුව සිහසුනට පත්කළ අන්දොං කිම්වරුන්ගේම ක්‍රියාවක් යැයි සැකකෙරේ. ඔහුට පුතුන් පස්දෙනකු සහ දියණියන් සයදෙනකු වුව ද, ඉන් ළමාවිය පසුකිරීමට හැකිවූයේ එක් දියණියකට පමණි.
මේ රජුගේ නම හන්ජාවලින් වේ. හංගුල්වලින් එය යි බ්යෝන් වේ. කෙසේනමුත්, බොහෝ චීන මූලාශ්‍රවල ඔහුගේ නම බොහෝ විට , එනම් යි සෝං ලෙස වරදවා දක්වා ඇත. මෙය බහුල වැරදීමකි. එයට හේතුව යන අක්ෂරය විරළ නිසායි. නමුත් අක්ෂරය, බහුල ය.
අන්දොං කිම්වරු චොල්ජොංව මෙහෙයවීම සඳහා 1851දී චොල්ජොංව කිම් මුන්-ග්‍යුන් නැමැති කිම් වංශිකයකුගේ දියණියකට විවාහ කරදෙන ලදී. ඇයව මරණාපරව චොරින් අගබිසව ලෙස හැඳින්විණි.
උත්තරන් කථාව ගෙතී ඇත්තේ වෙනස් සමාජ පසුබිම් දෙකක් සහිත මිතුරියන් දෙදෙනකු වටායි: එනම් සේවිකාවකගේ දියණියක වූ ඉච්ඡා සහ ධනවත් ජෝගි තාකුර්ගේ දියණිය වූ තපස්‍යා ය. ඔවුහු දෙදෙනාම වීර් සමග ප්‍රේමයෙන් බැඳෙති. තපස්‍යා වීර් සමග විවාහ වීමත් සමග ඔවුහු සතුරන් බවට පත්වෙති. පසුව වීර් ඉච්ඡා සමග නැවත විවාහ වන අතර තපස්‍යා, රතෝර් සමග විවාහ වීමෙන් පසු ඔවුහු නැවත මිතුරියන් බවට පත් වෙති. පසුව ඉච්ඡා මිය යයි. අනතුරුව මෙම කතාමාලාව මගින් ඔවුන්ගේ දරුවන් වන මීති සහ මුක්තාගේ කථාපුවත නිරූපණය වෙයි.
මෙම කතාමාලාව දෙමළ බසින් හඬකවා සින්දු භෛරවී ලෙස රාජ් ටීවී ඔස්සේ විකාශය විය. 2016 ජූනි 4 දින එය නිමා වන තෙක්ම සටහන්වල ප්‍රමුඛත්වයක් හිමි කරගැනීමට එය සමත් විය.
එහි පැවැත්වුනු පළමු ටෙස්ට් තරගය තරගය වූ නවසීලන්තය සහ බංග්ලාදේශය අතර තරගය සඳහා 2008 ජනවාරි 4 දිනදී එය විසින් සත්කාරකත්වය සැපයෙත්ම, නවසීලන්තයෙහි සත්වන ටෙස්ට් පිටිය බවට යුනිවර්සිටි ඕවල් පිටිය පත් විය. මෙම තරගය, වසර දහයක කාල පරාසයකදී ඩනීඩන් හී පැවති පළමු ටෙස්ට් තරගය වෙයි. යුනිවර්සිටි ඕවල් පිටිය පිළිසකර කිරීම සඳහා $6 මිලියන ප්‍රමාණයක් වැය කෙරුණු අතර, කැරිස්බෘක් වෙනුවට ඩනීඩන් හී ටෙස්ට්-ක්‍රිකට් තරගකෙරෙන ස්ථානය බවට එය පත්වී ඇත.
මෙම පිටිය, ඔවුටාගෝ ක්‍රිකට් සංගමය සහ ඔවුටාගෝ විශ්වවිද්‍යාලයීය රග්බි පාපන්දු සමාජය යන දෙකෙහිම නිවැසි පිටිය වන අතර, හයිලන්ඩර්ස් රග්බි පාපන්දු කණ්ඩායමෙහි පුහුණු පර්යන්තයද වෙයි. විනිසකරු තීරණ සමාලෝචන ක්‍රමය භාවිතා වූ පළමු තරගය සඳහා සත්කාරකත්වය සැපයූයේ යුනිවර්සිටි ඕවල් පිටිය විසින් වෙයි. ජාත්‍යන්තර ක්‍රිකට් ක්‍රීඩාව සඳහා එම ක්‍රමය පළමුවෙන් භාවිතා කරමින් එය එසේ වූයේ පකිස්තානය එ නවසීලන්තය තෙවන ටෙස්ට් තරගයෙහිදීය.
පිටියෙහි උතුරු කෙළවරෙහි, රූපවාහිනී සහ රේඩියෝ විස්තර විචාරක කුටි සහිත මාධ්‍ය සංකීර්ණයක් වෙයි. අවශ්‍යවූ විටෙක පිටියෙහි කෙළවර දෙකෙහිම රූපවාහිනී කැමරා සඳහා තාවකාලික පලංචි තැනෙයි. පිටියෙහි දකුණු කෙළවරෙහි ඓතිහාසික ප්‍රධාන වේදිකාවක් පවතින අතර, ඉලෙක්ට්‍රොනික ලකුණු පුවරුවක් ඊසාන දිග කෙළවරෙහි පවතියි.
ප්‍රධාන වේදිකා සංකීර්ණය සතුව, ඇඳුම් මාරු කිරීමේ කුටි, සාමාජිකයන්ගේ කුටි, විවේක සහ ආපානශාලා, තරගකරුවන්ගේ දර්ශන කුටි, වෛද්‍ය කුටියක්, මුළුතැන්ගේ, කාර්යාල. විනිසකරු කුටි, ආපන ශාලාවක් සහ වෙළෙඳ සැලක්, මාධ්‍ය කුටි සහ ගබඩා කුටි ඇත. පසුපස කෙළවරට අමුණා පිහිටන ගොඩනැගිල්ලක විශ්වවිද්‍යාලයීය රග්බි සංගමය පහසුකම් සලසා ගනියි.
යුනිවර්සිටි ඕවල් යනු, නවසීලන්තයේ, ලෝග්න් පාක්, ඩනීඩන්හී පිහිටි, ක්‍රීඩා පිටියක් වන අතර ඩනීඩන් නගර සභාව වෙත අයත් වෙයි. මෙම පිටිය මුලදී ඔවුටාගෝ විශ්වවිද්‍යාලයය සතුව තිබුණද, 2000 ගණන් වල මුල් භාගයේදී එහි ප්‍රති-සංවර්ධන කටයුතු නිම කිරීමත් සමගම එහි හිමිකාරත්වය නගර සභාව වෙත පවරන ලදි.
ජොංජෝ රජු සොංව සං-උයි තනතුරට පත්කළේ ය. යි හ්යෑං කුමරුට උපත ලබාදීමෙන් පසු 1782 සැප්තැම්බර් 7වන දින, සොං ආර්යාව 2වන නිලමට්ටමේ උපබිසෝ තනතුරක් වූ "සෝ-යොං" තනතුරට ඔසවා තබන ලදී. 1782 නොවැම්බර් මස, හ්යෑං කුමරුන්ට අනුප්‍රාප්තික මුන්හ්යෝ කුමරු යන නාමය ලබා දුන් අතර, සොං බිසව "බින්" තනතුර‍ට ඔසවා තබා ඇගේ නාමයට "යෝග්‍ය/සුදුසු" යන අරුතැති "උයි" නැමැති උපසර්ගය එකතු කරන ලදී. 1784 මාර්තු 20දින සොං බිසව නම් නොලද කුමරියකට උපත දුන් නමුත්, දැරිය උපතින් පසු මියගියා ය.
1784 ජූලි 2, අනුප්‍රාප්තික මුන්හ්යෝ කුමරුන්, ජොසොන්හි කිරුළහිමි කුමරු ලෙස නම්කරන ලදී. 1786 මැයි 11 දින, සිව් වියැති කිරුළහිමි මුන්හ්යෝ කුමරු මියගියේ ය. සිය පුතුගේ මරණින් මාස හතරකට පසු, සිය තෙවන ගර්භනී අවධියේ දසවන මාසයේ දී සොං බිසව ද මියගියා ය. නූපන් දරුවාද ඇය සමග ජීවිතක්ෂයට පත් විය.
අනාගතයේ දී රාජකීය වංශවත් බිසවක් බවට පත් වන උයි උපබිසව උපත ලැබූයේ 1753 ජූලි 8 වනදායි. ඇගේ නාමය දොග්-ඉම් විය. ඇය සොං යුන්-උ සහ ඉම් මැතිණියගේ දියණිය විය. සැබවින්ම සොං යුන්-උ යනු, හ්යේග්යොං ආර්යාවගේ පියාණන් වූ හොං බොං-හන්ගේ වහලෙකි.
1767දී, ජොංජෝ රජු සොංහට විවාහ යෝජනාවක් කළේ ය. නමුත් ඇය එය ප්‍රතික්ෂේප කළා ය. 1773දී, ඇය ජොංජෝගේ නැගණියන් වූ චොං යොන් සහ චොං සොන් සමග එක්ව කොරියානු නවකථාවක් වූ 《ග්වග්ජංග්යංමුන්රොග්》 පිටපත් කළා ය.
1782දී, ජොංජෝ රජු සොං ආර්යාවට නැවත විවාහ වරක් විවාහ යෝජනාවක් ගෙනආවේ ය. නමුත් ඇය එවරද එය ප්‍රතික්ෂේප කළා ය. එම නිසා ඔහු ඇගේ සේවකයන්ට දඬුවම් කළ අතර, අනතුරුව ඔවුහු විවාහ වූහ.
1762දී, දස වියැති සොං දැරිය රාජ මාලිගයට ඇතුළත්ව මාලිග සේවිකාවක් ලෙස පුහුණුව ලැබුවා ය. අනතුරුව ඇය ජොංජෝ රජුගේ මව වූ හ්යේග්යොං බිසවගේ පෞද්ගලික සේවිකාවක් බවට පත් වූවා ය.
මෙම ප්‍රදේශය පිහිටා ඇත්තේ නයිල් ගංගාවේ නැගෙනහිර ඉවුරේ වර්තමාන ඊජිප්තුවේ මින්යා පළාතේ, අල්-මින්යා නගරයේ සිට කිලෝමීටර 58ක් දකුණට වන්නට සහ ඊජිප්තුවේ කයිරෝ අගනුවර සිට කිලෝමීටර 312ක් දකුණට වන්නට ය. එසේම එය ලුක්සෝර් සිට කිලෝමීටර 402ක් උතුරට වන්නට පිහිටා ඇත. ඩේර් මවාස් නගරය, අමර්ණ සිට කෙළින්ම බටහිරින් පිහිටා ඇත. අමර්ණ නගරයට නැගෙනහිර දෙසින් නූතන ගම්මාන කිහිපයක්ම වන අතර, ඒ අතර උතුරින් වූ එල්-ටිල් සහ දකුණින් වූ එල්-හැග් ක්වැන්ඩිල් ගම්මාන ද වේ.
අමර්ණ කලා-සම්ප්‍රදාය දිගු කාලීන ඊජිප්තු සම්මුතීන් බිඳහෙලී ය. පෙර ඊජිප්තු කලාවේ පැවති, දැඩි පරමාදර්ශී ආකෘතිවාදය මෙන් නොව මෙහි නිරූපිත තේමා වඩාත් තාත්වික ය. මෙම නිර්මාණ අතර අස්වාභාවික දර්ශන ද වේ. රාජකීය පවුලේ සාමාජිකයන් සෙනෙහසින් පසුවන අයුරු සහ දරුවන් සමග ක්‍රීඩා කරන අයුරු වැනි අසාමාන්‍ය දර්ශන මේ අතර දැකගත හැක. එසේම කාන්තාවන් පිරිමින්ට වඩා පැහැපත්ව දැක්වීම මෙකල තවදුරටත් සිදුනොවිණි. මෙම කලාව තුළ තාත්විකවාදී ලක්ෂණ ඇතත්, ඇතැම් අවස්ථාවල විකට ආකාර ලක්ෂණ ද දැකගත හැක.
මෙම නගරය අක්නාටන් පාරාවෝවරයාගේ නව අගනුවර ලෙස ඉදිකෙරිණි. මෙය ආටන් දෙවිඳුන්ට කැපකළ නගරයකි. මෙහි ඉදිකිරීම් අක්නාටන්ගේ 5වන රාජ්‍ය සමය අවට ආරම්භ වී 9වන වර්ෂයේ දී පමණ අවසන් වන්නට ඇතැයි සැලකේ. මෙය ඉදිකර අවසන් වන්නට වසර දෙකකට පෙර එය අගනුවර බවට පත් විය. නගරයේ ‍බොහෝ ගොඩනැගිලි ඉක්මණින් ඉදිකිරීම සඳහා බොහෝ ගොඩනැගිලි මඩින් තැනූ ගඩොල්වලින් ඉදි කොට ඇත. නමුත් වඩාත් වැදගත්‍ ගොඩනැගිලි එම ප්‍රදේශයේ වූ ගල්වලින් නිර්මාණය කරන ලදී.
අක්ටාටන්හි, කෙම්ප් විසින් මෑතක දී කළ කැනීමක් ‍අනුව, වෙනත් දෙවිවරුන් හෝ දෙවඟනන් නිරූපිත පෞද්ගලික ඇදහීම්වල සම්ප්‍රදායික සංකේත පැවති බවට සාධක හමු වී ඇත. දුෂ්ට ආත්මයන්ගෙන් ආරක්ෂාව සලසන බෙස්ගේ විකෘතිරූපී කුඩා ප්‍රතිමා මෙන්ම ළමා උපත් හා සම්බන්ධ අර්ධ කිඹුල්, අර්ධ හිපපොටේමස් රාක්ෂ දෙවඟනක වූ, ටැවරෙට්ගේ රූ හමු වී ඇත. අක්ටාටන්හි රාජකීය කම්කරු ගම්මානය තුළ, අයිසිස් සහ ෂෙඩ්ට පිදූ ශිලා ස්තම්භයක් හමු වී ඇත .
අමර්ණ යනු ඊජිප්තු පුරාවිද්‍යා භූමියක් වන අතර, එය පසුකාලීන දහඅටවන රාජවංශයේ රාජ්‍ය කළ අක්නාටන් පාරාවෝවරයා විසින් අලුතෙන්ම ස්ථාපනය කළ නව අගනගරයේ නටබුන් සහිත ය. මෙම අගනගරය ඔහුගේ මරණින් පසු අත්හැර දමා ඇත. මෙම නගරය සඳහා පුරාතන ඊජිප්තුවාසීන් භාවිත කර ඇත්තේ අක්ටාටන් යන නාමයයි. අක්ටාටන් යන්නෙහි අරුත "ආටෙන්ගේ ක්ෂිතිජය" යන්නයි.
වඩාත් වැදගත් උත්සව සහ පරිපාලන ගොඩනැගිලි පිහිටියේ මධ්‍ය නගරය තුළ ය. මෙහි පිහිටි ආටන්ගේ මහා දේවස්ථානය සහ කුඩා ආටන් දේවස්ථානය ආගමික කටයුතු සඳහා භාවිතා වී ඇත. මෙම මහා රාජකීය මාලිගය සහ රාජකීය නවාතැන අතර, රජු සහ රාජකීය පවුලේ උත්සව නවාතැන පිහිටියේ ය. ඒ අතර පාලමක් හෝ බෑවුමක් පිහිටා තිබිණි. රාජකීය නවාතැනට පිටුපසින් පාරාවෝගේ ලිපි හුවමාරු අංශය පිහිටා තිබිණි. අමර්ණ ලිපි හමුවූයේ මෙහ දී ය.
නයිල් ගංගාවේ නැගෙනහිර ඉවුරේ පිහිටි මෙම නගරයේ නටබුන්, දළ වශයෙන් අද "සිඛෙට් එස්-සුල්තාන්" යනුවේන හැඳින්වෙන් "රාජකීය මාවත" දිගේ උතුරේ සිට දකුණු දෙසට විහිදෙන බව දැකිය හැක. මෙහි රාජකීය නවාතැන් පිහිටා තිබුණේ උතුරට වන්නට උතුරු නගරය නම් පෙදෙසේ ය. එහිම මධ්‍යම පරිපාලන පෙදෙස සහ ආගමික කලාපයක් ද පිහිටා තිබිණි. නගරයේ දකුණු පෙදෙසේ නාගරික ජනාවාස පිහිටා තිබිණි.
ආක්නාටන්ගේ රාජකීය සුසාන භූමියට බැහැරට වන්නට නගරයේ නැගෙනහිර දෙසට දිවෙන පටු නිම්නයක් ඇත. මෙය ගල් කුළු අතර සැඟ වී ඇත. මින් සම්පූර්ණ වී ඇත්තේ එක් සොහොන්ගැබක් පමණි. එය නම නොදන්නා රාජකීය බිරිඳකගේ ප්‍රයෝජනයට ගෙන ඇත. අක්නාටන් සිය සොහොන්ගැබ ඉක්මණින් ඉදිකොට ඇත්තේ ඔහුගේ මෙන්ම බොහෝ විට ඔහුගේ දෙවන දියණිය වූ මෙකෙටාටෙන්ගේ දේහය ද තැන්පත් කිරීම සඳහා බව පෙනී යයි.
1820 දශකයේ දී ඉංග්‍රීසි ජාතික ඊජිප්තුවේදියකු වූ සර් ජෝන් ගාඩ්නර් විල්කින්සන් අමර්ණා වෙත දෙවරක් සංචාරය කොට එය 'ඇලබැස්ට්‍රන්', ලෙස හඳුනාගත්තේ රෝම-යුගයේ කතුවරුන් වූ ප්ලීනි සහ ටොලමි වැන්නවුන්ගේ වාර්තා අනුව ය. නමුත් මේ පිළිබඳ ඔහුට ස්ථිර නොවූ නිසා ඔහු එයට විකල්ප ස්ථානයක් ලෙස කොම් එල්-අහ්මාර් භූමිය ද නම්කළේ ය.
අමර්ණහි ආරම්භය පිළිබඳ සෑහෙන තොරතුරු ප්‍රමාණයක් ලැබන්නේ නගරයේ පරිමිතිය වටා සිටුවා ඇති නිල සීමා ශිලා ස්තම්භ නිසායි. මේවා නයිල්හි දෙපසම ගල්කුළු තුළට හාරා කැටයම් කොට ඇත. එමගින් ආරම්භයේ සිට අක්ටාටන්හි බිඳ වැටීමට ආසන්න සමය දක්වා වූ සිදුවීම් පිළිබඳ තොරතුරු හඳුනාගත හැක.
නගරයට තවත් දකුණට වන්නට, කොම් එල්-නානා නැමැති කුටිය වේ. මෙය හිරු-මුවාව ලෙස භාවිත වූ අතර, සූර්ය දේවස්ථානයක් ලෙස ඉදි විය. එසේම එයට නුදුරින් පිහිටි මාරු-ආටන් නැමැති ස්ථානය ද හිරු දෙවොලක් විය හැකි අතර, එය අක්නාටන්ගේ බිසවක් වූ කියා වෙනුවෙන් ඉදිවූවකි. නමුත් ඇගේ මරණය හේතුවෙන්, ඇගේ නම් සහ රූ ඔහුගේ දියණිය වූ මෙරිටාටෙන්ගේ බවට වෙනස් කොට ඇත.
නගරයට දකුණින් වූ පෙදෙස වර්තමානයේ දකුණු උපනගරය පිහිටා ඇත. මෙහි නගරයේ බලවත් වංශවතුන්ගේ ඉඩම් පිහිටියේ ය. මේ ඉඩම් හිමි තැනැත්තන් අතර, නැඛ්ට්පාටෙන් , රැනෙෆර්, පැනෙහෙසි සහ රාමෝස් ද වේ. 1912දී ප්‍රකට නෙෆර්ටිටි ප්‍රතිමාව හමු වූ තුත්මෝස්ගේ කලාගාරය පිහිටියේ ද මෙහි ය.
සාමාන්‍යයෙන් අක්නාටන්ගේ ආගමික ප්‍රතිසංස්කරණ ඒකදේවවාදය‍ දෙසට නැඹුරු බව පැවසුණත්, මෙය ඊට වඩා සංකීර්ණ විය හැක. මෙකල වෙනත් දෙවිවරුන් ද ඇදහුණු බවට පුරාවිද්‍යාත්මකව සාක්ෂි ඇත. ආටන් පූජා මධ්‍යස්ථානවලදී නිල වශයෙන් හෝ එහි සේවය කළ මිනිසුන් විසින් එම ඇදහීම් සිදු කරන්නට ඇත.
නගරයේ පැතිරීම සලකුණු කරමින් එය වටා පිහිටි සීමා ශිලාවන් (මේවා නයිල් ගංගාවේ පැතිවල පිහිටි කඳුගැටවල කැටයම් කරන ලද ඍජුකෝණාස්‍රාකාර කැටයම් වේ) නගරය පිළිබඳ තොරතුරු සපයන ප්‍රධාන මූලාශ්‍රයන් වේ.
මෙම භූමිය පසුකාලීන රෝම සහ මුල්කාලීන ක්‍රිස්තියානු සමයන්හි යටත් කොට ගෙන ඇත. නගරයේ දකුණින් වූ කැනීම්වලින් මෙම යුගයට අයත් ඉදිකිරීම් හමුවී ඇත.
අමර්ණ යන නාමය පැවත එන්නේ මෙම ‍පෙදෙසේ වාසය කොට ජනාවාස කිහිපයක් පිහිටුවූ බෙනි අම්රන් ගෝත්‍රයෙනි. මෙහි පුරාතන ඊජිප්තු නාමය අක්ටාටන් ය.
ක්ෂිතිජයයන්නෙහි රූපාක්ෂරය සඳහා රාජකීය වැඩිය පෙන්වූ සමානත්වය මෙම නගරය පිහිටුවීමට ස්ථානය නිර්ණයට උපකාර වන්නට ඇතැයි පැවසේ.
මෙම ප්‍රදේශය මුලින්ම නිමකොට අවසන් වූ ප්‍රදේශය යැයි සැලකෙයි. එහි වම වශයෙන් අවධි දෙකකටවත් අයත් ගොඩනැගිලි දක්නට ලැබෙයි.
ජොසොන්හි තේජෝ යනු 1392 සිට 1398 දක්වා රාජ්‍ය පාලනය කළ කොරියාවේ ජොසොන් රාජවංශයේ ආරම්භක පාලකයායි. ඔහුගේ උපන් නාමය යි සොං-ග්යේ වූ අතර, පසුව එය යි දන් ලෙස වෙනස් කරගන්නා ලදී. ඔහු බලයට පත් වූයේ ගෝර්යෝ රාජවංශය බලයෙන් පහ කිරීමෙනි. 1897දී කොරියානු අධිරාජ්‍යය ප්‍රකාශයට පත් කළ ග්වංමු අධිරාජයා වූ ගෝජොං විසින් 1899දී තේජෝ රජුව මරණාපරව අධිරාජ තනතුරට ඔසවා තබන ලදී. 1910දී ජපානය විසින් කොරියාව ඈඳාගැනීමෙන් පසු ප්‍රකාශිත කොරියානු අධිරාජ්‍යයේ අවසානය සනිටුහන් විය.